CELEX: 32021D0477
Language: hr
Date: 2021-03-18 00:00:00
Title: Provedbena odluka Komisije (EU) 2021/477 оd 18. ožujka 2021. o odobravanju izmjena nacionalnih programa kontrole salmonele kod određenih živih životinja i proizvoda životinjskog podrijetla koje su dostavile Finska i Švedska (priopćeno pod brojem dokumenta C(2021) 1672) (Vjerodostojan je samo tekst na finskom i švedskom jeziku)

22.3.2021   
               
               
                  HR
               
               
                  Službeni list Europske unije
               
               
                  L 99/75
               
            
         PROVEDBENA ODLUKA KOMISIJE (EU) 2021/477
         оd 18. ožujka 2021.
         o odobravanju izmjena nacionalnih programa kontrole salmonele kod određenih živih životinja i proizvoda životinjskog podrijetla koje su dostavile Finska i Švedska
         
            
               (priopćeno pod brojem dokumenta C(2021) 1672)
            
         
         (Vjerodostojan je samo tekst na finskom i švedskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1), a posebno njezin članak 6. stavak 3.,
         budući da:
         
                     (1)
                  
                  
                     Operativni program kontrole salmonele kod određenih živih životinja i proizvoda životinjskog podrijetla koji je podnijela Finska i koji se, među ostalim, odnosi na goveda i svinje za rasplod, proizvodnju i klanje te govedinu, svinjsko meso i meso peradi odobren je Odlukom Komisije 94/968/EZ (2).
                  
               
                     (2)
                  
                  
                     Operativni program kontrole salmonele kod određenih živih životinja i proizvoda životinjskog podrijetla koji je podnijela Švedska i koji se, među ostalim, odnosi na goveda i svinje za rasplod, proizvodnju i klanje, govedinu i svinjsko meso, odobren je Odlukom Komisije 95/50/EZ (3).
                  
               
                     (3)
                  
                  
                     Nacionalni program kontrole salmonele kod rasplodnih jata vrste Gallus gallus koji je podnijela Finska odobren je Odlukom Komisije 2006/759/EZ (4), nacionalni program kontrole salmonele kod jata kokoši nesilica vrste Gallus gallus koji je podnijela Finska odobren je Odlukom Komisije 2007/848/EZ (5), nacionalni program kontrole salmonele kod jata pilića za tov vrste Gallus gallus koji je podnijela Finska odobren je Odlukom Komisije 2008/815/EZ (6), a nacionalni program kontrole salmonele kod purana koji je podnijela Finska odobren je Odlukom Komisije 2009/771/EZ (7).
                  
               
                     (4)
                  
                  
                     Izmjene programa kontrole salmonele kod rasplodnih jata vrste Gallus gallus koje je podnijela Finska odobrene su Odlukom Komisije 2007/849/EZ (8).
                  
               
                     (5)
                  
                  
                     Finska je 10. ožujka 2020. od Komisije zatražila odobrenje izmjena svojeg operativnog programa kontrole salmonele kod određenih živih životinja i životinjskih proizvoda koje se odnose na govedinu i svinjsko meso, meso peradi te na goveda i svinje za rasplod, proizvodnju i klanje, te izmjene svojih nacionalnih programa kontrole salmonele kod rasplodnih jata vrste Gallus gallus, jata kokoši nesilica vrste Gallus gallus, jata pilića za tov vrste Gallus gallus i purana.
                  
               
                     (6)
                  
                  
                     Švedska je 26. studenoga 2019. od Komisije zatražila odobrenje izmjene svojeg operativnog programa kontrole salmonele kod određenih živih životinja i proizvoda životinjskog podrijetla koje se odnose na govedinu i svinjsko meso te goveda i svinje za rasplod, proizvodnju i klanje.
                  
               
                     (7)
                  
                  
                     Predložene izmjene tih programa predstavljene su državama članicama na sastanku Stalnog odbora za bilje, životinje, hranu i hranu za životinje 10. prosinca 2020. Izmjenama se uzima u obzir razvoj situacije u Finskoj i Švedskoj te su u skladu sa zahtjevima utvrđenima u Uredbi (EZ) br. 2160/2003.
                  
               
                     (8)
                  
                  
                     Stoga bi predložene izmjene trebalo odobriti.
                  
               
                     (9)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odobravaju se izmjene koje se odnose na govedinu i svinjsko meso, meso peradi te goveda i svinje za rasplod, proizvodnju i klanje, koje je Finska dostavila 10. ožujka 2020. u vezi sa svojim operativnim programom kontrole salmonele kod određenih živih životinja i proizvoda životinjskog podrijetla, koji je odobren Odlukom 94/968/EZ.
         
         
            Članak 2.
            Odobravaju se izmjene koje se odnose na govedinu i svinjsko meso te goveda i svinje za rasplod, proizvodnju i klanje, koje je Švedska dostavila 26. studenoga 2019. u vezi sa svojim operativnim programom kontrole salmonele kod određenih živih životinja i proizvoda životinjskog podrijetla, koji je odobren Odlukom 95/50/EZ.
         
         
            Članak 3.
            Odobravaju se izmjene koje je Finska dostavila 10. ožujka 2020. u vezi sa svojim nacionalnim programom kontrole salmonele kod rasplodnih jata vrste Gallus gallus, koji je odobren Odlukom 2006/759/EZ.
         
         
            Članak 4.
            Odobravaju se izmjene koje je Finska dostavila 10. ožujka 2020. u vezi sa svojim nacionalnim programom kontrole salmonele kod jata kokoši nesilica vrste Gallus gallus, koji je odobren Odlukom 2007/848/EZ.
         
         
            Članak 5.
            Odobravaju se izmjene koje je Finska dostavila 10. ožujka 2020. u vezi sa svojim nacionalnim programom kontrole salmonele kod jata pilića za tov vrste Gallus gallus, koji je odobren Odlukom 2008/815/EZ.
         
         
            Članak 6.
            Odobravaju se izmjene koje je Finska dostavila 10. ožujka 2020. u vezi sa svojim nacionalnim programom kontrole salmonele kod purana, koji je odobren Odlukom Komisije 2009/771/EZ.
         
         
            Članak 7.
            Ova je Odluka upućena Republici Finskoj i Kraljevini Švedskoj.
         
         
            Sastavljeno u Bruxellesu 18. ožujka 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 325, 12.12.2003., str. 1.
         
         
            (2)  Odluka Komisije 94/968/EZ od 28. prosinca 1994. o odobravanju operativnog programa za kontrolu salmonele u određenih živih životinja i proizvoda životinjskog podrijetla koji je predstavila Finska (SL L 371, 31.12.1994., str. 36.).
         
            (3)  Odluka Komisije 95/50/EZ od 23. veljače 1995. o odobravanju operativnog programa za kontrolu salmonele kod određenih živih životinja i proizvoda životinjskog podrijetla koji je podnijela Švedska (SL L 53, 9.3.1995., str. 31.).
         
            (4)  Odluka Komisije 2006/759/EZ od 8. studenoga 2006. o odobravanju određenih nacionalnih programa za kontrolu salmonele u rasplodnim jatima Gallus gallus (SL L 311, 10.11.2006., str. 46.).
         
            (5)  Odluka Komisije 2007/848/EZ od 11. prosinca 2007. o odobravanju određenih nacionalnih programa za kontrolu salmonele u jatima kokoši nesilica vrste Gallus gallus (SL L 333, 19.12.2007., str. 83.).
         
            (6)  Odluka Komisije 2008/815/EZ od 20. listopada 2008. o odobrenju određenih nacionalnih programa kontrole salmonele u jatima pilića za tov vrste Gallus gallus (SL L 283, 28.10.2008., str. 43.).
         
            (7)  Odluka Komisije 2009/771/EZ od 20. listopada 2009. o odobrenju određenih nacionalnih programa za kontrolu salmonele u pura (SL L 275, 21.10.2009., str. 28.).
         
            (8)  Odluka Komisije 2007/849/EZ od 12. prosinca 2007. o odobravanju izmjena nacionalnog programa kontrole salmonele kod rasplodnih jata vrste Gallus gallus koje je podnijela Finska (SL L 333, 19.12.2007., str. 85.).